ΚΑΝΟΝΙΣΜΟΣ (ΕΚ, ΕΥΡΑΤΟΜ, ΕΚΑΧ) αριθ. 838/95 ΤΟΥ ΣΥΜΒΟΥΛΙΟΥ της 10ης Απριλίου 1995 για τροποποίηση του κανονισμού (ΕΚΑΧ, ΕΟΚ, Ευρατόμ) αριθ. 1826/69 περί καθορισμού της μορφής των αδειών διελεύσεως που χορηγούνται στα μέλη και τους υπαλλήλους των οργάνων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη το άρθρο 7 παράγραφος 1 του πρωτοκόλλου περί των προνομίων και ασυλιών των Ευρωπαϊκών Κοινοτήτων, το οποίο προσαρτάται στη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Εκτιμώντας: ότι, σύμφωνα με τον κανονισμό (ΕΚΑΧ, ΕΟΚ, Ευρατόμ) αριθ. 1826/69 (1), οι άδειες διελεύσεως που χορηγούνται στα μέλη και τους υπαλλήλους των οργάνων διατυπώνονται σε εννέα γλώσσες 7 ότι, λόγω της διευρύνσεως της Ευρωπαϊκής Ένωσης, θα πρέπει να διατυπωθούν οι άδειες διελεύσεως σε έντεκα γλώσσες, και να προσαρμοστεί, αναλόγως, το υπόδειγμα διελεύσεως που περιέχεται στο παράρτημα του εν λόγω κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚΑΧ, ΕΟΚ, Ευρατόμ) αριθ. 1826/69 αντικαθίσταται από εκείνο που περιέχεται στο παράρτημα του παρόντος κανονισμού. Άρθρο 2 Οι ισχύουσες άδειες διελεύσεως εξακολουθούν να ισχύουν μέχρι την έκδοση των αδειών διελεύσεως που έχουν διατυπωθεί σύμφωνα με τον παρόντα κανονισμό. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 10 Απριλίου 1995.

[Source: multi_eurlex | Tokens: 1471]